Droomrokke | Solidariteit Helpende Hand
In 2020 het die FroueVonds* en die Ons Winkels van Helpende Hand saamgespan om meisies se droomgeleenthede waar te maak deur die DROOMROKKE-projek, in samewerking met die pragtige Demi Lee Moore. Demi Lee het in 2019 twee van haar pragrokke aan die FroueVonds* geskenk en dit was die aanloop van die projek.
Baie dames het al die voorreg gehad om spesiaal in 'n droomrok te voel. Vir ander, voel spesiale geleenthede, meer soos 'n berg wat hul nie wil uitklim nie, omdat hul nie die perfekte rok kan bekostig nie. Met die DROOMROKKE-projek van die FroueVonds*, wil ons graag hierdie vroue en meisies bystaan. – Demi Lee Moore
Die DROOMROKKE-projek word uitgerol by Helpende Hand se Ons Winkels reg oor Suid-Afrika. Trourokke, matriekafskeidrokke, aandrokke en dineerokke van alle groottes en smake kan hier geskenk word en die rokke word weer teen 'n minimale bedrag aan meisies of vroue ( wat dit andersins nie sou kon bekostig nie) verhuur.